
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 939 

12 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση των ομογενών αλλοδαπών ΑΝΔΡΟΥ- 

ΤΣΟΥ ΣΟΦΙΑΣ του ΜΙΧΑΛΗ κ.λ.π. 1 

Καθορισμός της διαδικασίας πρόσληψης προσωπι¬ 
κού στις δημόσιες επιχειρήσεις: ΟΡΓΑΝΙΣΜΟΣ ΔΙ¬ 
ΕΞΑΓΩΓΗΣ ΙΠΠΟΔΡΟΜΙΩΝ ΕΛΛΑΔΟΣ Α.Ε., ΕΛΛΗ¬ 
ΝΙΚΟ ΚΕΝΤΡΟ ΚΙΝΗΜΑΤΟΓΡΑΦΟΥ Α.Ε. 2 

Έγκριση τροποποίησης του Αρθρου 4 του από 
24.12.1985 ισχύοντος καταστατικού του «ΠΑΡΑ- 
ΘΕΡΙΣΤΙΚΟΥ ΟΙΚ.ΣΥΝ/ΣΜΟΥ ΕΜΠΟΡΩΝ ΘΗΒΩΝ 

ΣΥΝ.Π.Ε.». 3 

Καθορισμός αριθμού θέσεων για το Γενικό Νοσοκο¬ 
μείο Θεσσαλονίκης «Γ. Παπανικολάου», που πλη- 
ρούνται από άτομα που προστατεύονται από το 
ν. 2643/1998 και κατανομή των θέσεων αυτών.... 4 


Κύρωση Κανονισμού Οργάνωσης και λειτουργίας 
Γραφείων Κέντρων Διοίκησης Λιμένων για τις 
Λιμενικές Αρχές Πειραιά, Λαυρίου, Πάτρας, Κέρ¬ 
κυρας, Ηγουμενίτσας, Θεσσαλονίκης, Ηρακλείου, 


Βόλου». 5 

Σύμβαση μίσθωσης έργου για τα Κέντρα Εξυπηρέ¬ 
τησης Πολιτών. 6 

Απόκτηση Ελληνικής Ιθαγένειας από: 1) ΑΛΛΙΠΑΌλγα 

και 2) ΓΚΑΛΣΤΙΑΝ Τατιάνα. 7 

Απόκτηση Ελληνικής Ιθαγένειας από: 1) ΤΑΡΙΑΔΗ ΒΙ- 

ΤΑΛΙΟ και 2) ΤΑΡΙΑΔΗ ΑΚΑΚΙΟ. 8 

Απόκτηση Ελληνικής Ιθαγένειας της ομογενούς ΝΤΕ- 
ΛΕΒΕΡ ΛΙΟΥΝΤΜΙΛΑ (ϋΥΕΙΥΕνΥΕΒ ΕΥυΟΜΥΙΑ) 

του ΓΚΕΟΡΓΚΙ (ΘΕΟΒΘΙΥ). 9 

Απόκτηση Ελληνικής Ιθαγένειας της ομογενούς ΝΤΕ- 
ΛΕΒΕΡ ΟΛΕΞΑΝΤΡΑ (ΩΕΙΕνΕΒ ΟΕΕΚδΑΝϋΒΑ) του 

ΓΕΩΡΠΪ (ΘΕΟΒΘΙΥ). 10 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Όλγα Γιολδάση του Ιωάν¬ 
νη. 11 


Σύσταση και ορισμός σύνθεσης τριμελούς επιτρο¬ 
πής κατάταξης υποψηφίων για πλήρωση μίας (1) 
οργανικής θέσεως μόνιμου προσωπικού κατηγο¬ 
ρίας και κλάδου ΔΕ/Χειριστών ΜηχανημάτωνΈρ- 
γων με σειρά προτεραιότητας της Νομαρχιακής 
Αυτοδιοίκησης Σάμου σύμφωνα με την υπ’ αριθμ. 
55/1998 ΠΥΣ. 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.12.1/1791/ 

Β3/22.1.2007 απόφαση (ΦΕΚ 39/Β/2007) . 13 

Διόρθωση σφάλματος στην υπ’ αριθμ. 4760 έγκριση 
και θέση σε ισχύ κανονισμού διοίκησης και λει¬ 
τουργίας των 3 πολυκατοικιών που έχουν ανα- 
γερθεί στον Πύργο Χαλέπας Χανιών Κρήτης. 14 


ΑΠΟΦΑΣΕΙΣ 


- — , 0) 

Πολιτογράφηση των ομογενών αλλοδαπών ΑΝΔΡΟΥ- 
ΤΣΟΥ ΣΟΦΙΑΣ του ΜΙΧΑΛΗ κ.λ.π. 


Ο ΥΦΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 73824/27246/31.5.2007 απόφαση του 
Υφυπουργού Εσωτερικών, Δημ. Διοίκησης και Αποκέντρω¬ 
σης, γίνεται δεκτή η από 5.3.2007 αίτηση πολιτογράφησης 
της ομογενούς αλλοδαπής ΑΝΔΡΟΥΤΣΟΥ ΣΟΦΙΑΣ του 
ΜΙΧΑΛΗ, για την απόκτηση της Ελληνικής ιθαγένειας. 

2. Με την υπ’ αριθμ. Φ. 78517/32773/31.5.2007 απόφαση 
του Υφυπουργού Εσωτερικών, Δημ. Διοίκησης και Απο¬ 
κέντρωσης, γίνονται δεκτές οι από 3.11.1999 αιτήσεις 
πολιτογράφησης των ομογενών αλλοδαπών: 

α) ΚΟΝΟΜΗ ΔΗΜΗΤΡΗ του ΛΑΜΠΡΟΥ και 
β) ΚΟΝΟΜΗ ΑΛΜΑ συζ. ΔΗΜΗΤΡΗ, για την απόκτηση 
της Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 24001/ΕΓΔΕΚΟ 1993 (2) 

Καθορισμός της διαδικασίας πρόσληψης προσωπικού 
στις δημόσιες επιχειρήσεις: ΟΡΓΑΝΙΣΜΟΣ ΔΙΕΞΑΓΩ¬ 
ΓΗΣ ΙΠΠΟΔΡΟΜΙΩΝ ΕΛΛΑΔΟΣ Α.Ε., ΕΛΛΗΝΙΚΟ ΚΕ¬ 
ΝΤΡΟ ΚΙΝΗΜΑΤΟΓΡΑΦΟΥ Α.Ε. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΠΟΛΙΤΙΣΜΟΥ 


Έχοντας υπόψη: 

1. Τις διατάξεις: 

• της παρ. 4 του άρθρου 13 του ν. 3429/2005 «Δημόσιες 
Επιχειρήσεις και Οργανισμοί (Δ.Ε.Κ.Ο.)» (ΦΕΚ 314/Α/2005), 

























15086 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• των άρθρων 41 και 90 του π.δ. 63/2005 «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά όργανα» (ΦΕΚ 98/Α/2005). 

2. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε, σύμφωνα με τις διατάξεις της παρ. 4 του 
άρθρου 13 του ν. 3429/2005, τη διαδικασία πρόσληψης 
προσωπικού στις δημόσιες επιχειρήσεις ΟΡΓΑΝΙΣΜΟΣ 
ΔΙΕΞΑΓΩΓΗΣ ΙΠΠΟΔΡΟΜΙΩΝ ΕΛΛΑΔΟΣ Α.Ε., ΕΛΛΗΝΙΚΟ 
ΚΕΝΤΡΟ ΚΙΝΗΜΑΤΟΓΡΑΦΟΥ Α.Ε., ως εξής: 

Αρθρο 1 

Το πόσης φύσεως προσωπικό των δημοσίων επιχειρή¬ 
σεων ΟΡΓΑΝΙΣΜΟΣ ΔΙΕΞΑΓΩΓΗΣ ΙΠΠΟΔΡΟΜΙΩΝ ΕΛΛΑ¬ 
ΔΟΣ Α.Ε., ΕΛΛΗΝΙΚΟ ΚΕΝΤΡΟ ΚΙΝΗΜΑΤΟΓΡΑΦΟΥ Α.Ε., 
προσλαμβάνεται με σύμβαση εξαρτημένης εργασίας για 
δοκιμαστική περίοδο μέχρι επτά (7) μηνών. 

1. Η πρόσληψη γίνεται ύστερα από προκήρυξη, η οποία 
εκδίδεται από τις ανωτέρω δημόσιες επιχειρήσεις και 
με την οποία καθορίζονται: 

• Ο αριθμός ανά ειδικότητα του προσωπικού που θα 
προσληφθεί, 

• Τα απαιτούμενα κατά ειδικότητα προσόντα (κύρια, 
πρόσθετα ή επικουρικά), 

• Τα κριτήρια πρόσληψης, 

• Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται, 

• Τα απαιτούμενα δικαιολογητικά και ο χρόνος υπο¬ 
βολής τους, 

• Το δικαίωμα άσκησης ένστασης, ο τρόπος υποβολής 
της, ο χρόνος άσκησης της και το όργανο εξέτασης της. 

Τα οριζόμενα στην προκήρυξη προσόντα πρέπει να συ¬ 
ντρέχουν το αργότερο κατά την ημέρα λήξεως της προθε¬ 
σμίας υποβολής των αιτήσεων. Στην προκήρυξη αναφέρεται 
και η χρονική διάρκεια της δοκιμαστικής περιόδου. 

2. Η προκήρυξη επιλογής προσωπικού αποστέλλεται 
στο Α.Σ.Ε.Π. το οποίο εγκρίνει ή τροποποιεί αυτήν μέσα 
σε δέκα (10) εργάσιμες ημέρες από την περιέλευση σε 
αυτό του σχεδίου προκήρυξης. Αν παρέλθει άπρακτη η 
προθεσμία των δέκα (10) ημερών, τεκμαίρεται η σύμφω¬ 
νη γνώμη του Α.Σ.Ε.Π.. Μετά την έγκριση ή τροποποίηση 
της προκήρυξης από το Α.Σ.Ε.Π. ή την πάροδο άπρακτης 
της προθεσμίας των δέκα (10) ημερών, η προκήρυξη δη¬ 
μοσιεύεται στο Τεύχος Προκηρύξεων Α.Σ.Ε.Π. της «Εφη- 
μερίδος της Κυβερνήσεως» σύμφωνα με το άρθρο 7 παρ. 
9 του ν. 3469/2006 (ΦΕΚ 131/Α/28.6.2006), και αναρτάται 
στο κατάστημα της δημόσιας επιχείρησης καθώς και 
στο κατάστημα του δήμου ή της κοινότητας, όπου αυτή 
εδρεύει. Περίληψη της προκήρυξης δημοσιεύεται σε 
δύο (2) τουλάχιστον ημερήσιες εφημερίδες και μία της 
Θεσσαλονίκης. 

3. Τριμελής τουλάχιστον Επιτροπή, που συγκροτεί¬ 
ται από το Δ.Σ. της δημόσιας επιχείρησης, καταρτίζει 
πίνακα αποκλεισμένων για τυπικούς λόγους καθώς και 
προσωρινό πίνακα προσληπτέων, οι οποίοι αναρτώνται 
στο κατάστημα της δημόσιας επιχείρησης. Κατά των πι¬ 
νάκων αυτών ασκείται ένσταση μόνο για λόγους νομιμό¬ 
τητας εντός δέκα (10) ημερών από την ανάρτηση τους, 
η οποία κατατίθεται αυτοπροσώπως ή αποστέλλεται 
ταχυδρομικώς επί αποδείξει στη δημόσια επιχείρηση. 
Η Επιτροπή εξετάζει τις ενστάσεις και καταρτίζει τον 


οριστικό πίνακα προσληπτέων, τον οποίο αποστέλλει 
στο Α.Σ.Ε.Π. εντός δέκα (10) ημερών από την κατάρτιση 
του για περαιτέρω έλεγχο. Το Α.Σ.Ε.Π., αφού ελέγξει τη 
νομιμότητα του οριστικού πίνακα προσληπτέων, κυρώνει 
αυτόν και τον επιστρέφει στη δημόσια επιχείρηση. Ο 
πίνακας προσληπτέων αποστέλλεται προς δημοσίευση 
στην Εφημερίδα της Κυβέρνησης, στο Τεύχος σύμφωνα 
με το άρθρο 5 παρ. 2, περίπτωση ιε του ν. 3469/06 (ΦΕΚ 
131/Α/28.6.2006). 

Άρθρο 2 

1. Το προσωπικό που προσλαμβάνεται βάσει των πινά¬ 
κων προσληπτέων συνάπτει με τη δημόσια επιχείρηση 
σύμβαση εξαρτημένης εργασίας για δοκιμαστική περίοδο 
διάρκειας μέχρι επτά (7) μηνών. Η χρονική διάρκεια της 
δοκιμαστικής περιόδου αναγράφεται στο κείμενο της 
σύμβασης που υπογράφει ο νεοπροσλαμβανόμενος. 

2. Ένα μήνα πριν τη λήξη του χρόνου της δοκιμαστικής 
περιόδου συντάσσεται φύλλο αξιολόγησης του υπαλλή¬ 
λου από δύο προϊσταμένους του, για την καταλληλότητα 
και την επάρκεια του να ανταποκριθεί στα καθήκοντα 
του για τα οποία προσλήφθηκε. Το Διοικητικό Συμβού¬ 
λιο της δημόσιας επιχείρησης, λαμβάνοντας υπόψη το 
φύλλο αξιολόγησης, εκδίδει αιτιολογημένη απόφαση 
για τη σύναψη ή μη της σύμβασης εργασίας αορίστου 
χρόνου. Η απόφαση αυτή, θετική ή αρνητική, ελέγχεται 
από το Α.Σ.Ε.Π., σύμφωνα με τις κείμενες διατάξεις που 
διέπουν τη λειτουργία του. 

3. Μετά τον έλεγχο από το Α.Σ.Ε.Π. και εφόσον τούτο 
αποφανθεί θετικά, το αρμόδιο όργανο της δημόσιας επι¬ 
χείρησης συνάπτει με τον προσλαμβανόμενο σύμβαση 
εργασίας αορίστου χρόνου, σύμφωνα με τις κείμενες 
κάθε φορά διατάξεις της εργατικής νομοθεσίας. 

4. Ο χρόνος της δοκιμαστικής περιόδου αναγνωρίζεται 
για κάθε συνέπεια. 

Η ισχύς της απόφασης αυτής αρχίζει από την ημε¬ 
ρομηνία δημοσιεύσεώς της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2007 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΑΝΑΠΥΞΗΣ 

Δ. ΣΙΟΥΦΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

Β. ΜΑΓΓΙΝΑΣ 


ΠΟΛΙΤΙΣΜΟΥ 

Γ. ΒΟΥΛΓΑΡΑΚΗΣ 
-♦- 

Αριθμ. 19071/284 (3) 

Έγκριση τροποποίησης του Αρθρου 4 του από 24.12.1985 
ισχύοντος καταστατικού του «ΠΑΡΑΘΕΡΙΣΤΙΚΟΥ ΟΙΚ. 
ΣΥΝ/ΣΜΟΥ ΕΜΠΟΡΩΝ ΘΗΒΩΝ ΣΥΝ.Π.Ε.». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την υπ’ αριθμ. 4881/19.5.2004 (ΦΕΚ 754Β/2004) από¬ 
φαση του Πρωθυπουργού και του Υπουργού ΠΕ.ΧΩ. 

Δ.Ε. για «Ανάθεση αρμοδιοτήτων του Υπουργού Περι¬ 
βάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων». 

2. Το ν. 1337/1983 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42 αυτού. 

3. Το π.δ. 93/1987 (ΦΕΚ 52Α/16.4.1987) «Αναμόρφωση 
και ενοποίηση της νομοθεσίας για τους Οικοδομικούς 
Συνεταιρισμούς, τρόπος οργάνωσης, διοίκησης και λει¬ 
τουργίας αυτών και πολεοδόμηση εκτάσεων Οικοδομι¬ 
κών Συνεταιρισμών», όπως ισχύει σήμερα. 

4. Το υπ’ αριθμ. 26943/532/23.6.2005 έγγραφο του Οι¬ 
κοδομικού Συνεταιρισμού με το οποίο διαβιβάστηκε το 
άρθρο 4 του καταστατικού του Ο.Σ. τροποποιημένο 
σύμφωνα με τις διατάξεις του π.δ. 93/1987 (ΦΕΚ 52Α) 
συνοδευόμενο από α) το υπ’ αριθμ.49/20.6.2004 πρακτικό 
Γενικής Συνέλευσης και β) το υπ’ αριθμ. 1244/13.11.2006 
έγγραφο του Ο.Σ. 

5. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α') και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Εγκρίνουμε την τροποποίηση του άρθρου 4 του κατα¬ 
στατικού του «ΠΑΡΑΘΕΡΙΣΤΙΚΟΥ ΟΙΚ.ΣΥΝ/ΣΜΟΥ ΕΜΠΟ¬ 
ΡΩΝ ΘΗΒΩΝ ΣΥΝ.Π.Ε.» το οποίο εγκρίθηκε με την υπ’ 
αριθμ. 79273/1894/22.11.1984 απόφαση του Υφυπουργού 
ΠΕΧΩΔΕ (ΦΕΚ 778Β/24.12.1985). 

Το κείμενο του άρθρου που τροποποιείται και αντι¬ 
καθίσταται έχει ως εξής: 

Αρθρο 4: «Η διάρκεια του Παραθεριστικού Οικ.Συν/ 
σμού ορίζεται αορίστου χρόνου». 

Η δυνατότητα χωροθέτησης και η πολεοδόμηση της 
έκτασης του συνεταιρισμού εξετάζονται σύμφωνα τις 
κείμενες πολεοδομικές διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2007 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. 200535 (4) 

Καθορισμός αριθμού θέσεων για το Γενικό Νοσοκομείο 
Θεσσαλονίκης «Γ. Παπανικολάου», που πληρούνται 
από άτομα που προστατεύονται από το ν. 2643/1998 
και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίηση του με 
τις διατάξεις του άρθρου 11 του ν. 3051/2002 (220/Α') 

«Συνταγματικά κατοχυρωμένες ανεξάρτητες αρχές. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 


4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις» 

4. Το υπ’ αριθμ. 9700/10.5.2007 έγγραφο του Γενικού 
Νοσοκομείου Θεσσαλονίκης Τ. Παπανικολάου», για την 
επικείμενη έκδοση προκήρυξης πλήρωσης είκοσι οκτώ 
(28) συνολικά θέσεων εργασίας τακτικών υπαλλήλων, 
διαφόρων κατηγοριών, κλάδων και ειδικοτήτων, για το 
Γ ενικό Νοσοκομείο Θεσσαλονίκης «Γ. Παπανικολάου». 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια προηγούμενων αποφάσεων μας κα¬ 
θορίζουμε το συνολικό αριθμό των θέσεων εργασίας 
για το Γ ενικό Νοσοκομείο Θεσσαλονίκης «Γ. Παπανικο- 
λάου», που πρόκειται να πληρωθούν από άτομα, που 
προστατεύονται από τις διατάξεις του ν. 2643/1998, σε 
δύο (2). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 

ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΘΕΣΕΙΣ 

ΠΡΟΣΩΠΩΝ _ ν. 2643/1998 

α) Πολύτεκνοι (περίπτωση α' 
της παρ. 1, άρθρου 1 ν. 2643/1998) 1 

β) Τρίτεκνοι (περίπτωση ε', της παρ. 1 
του άρθρου 1 ν. 2643/1998) 1 

Γ. Κατανέμουμε τις ανωτέρω θέσεις ως εξής: 

Α/ΑΝΟΜΟΣ ΦΟΡΕΑΣ ΚΛΑΔΟΣ ΚΑΤΗΓΟΡΙΑ ΘΕΣΕΙΣ 
_ ΕΙΔΙΚΟΤΗΤΑ ΠΡΟΣΤΑΣΙΑΣν. 2643/1998 

1 Θεσ/νίκης Γ ενικό Νοσοκομείο 

Θεσσαλονίκης 

«Γ. Παπανικολάου»ΤΕ ΝοσηλευτριώνΠολυτέκνωνΙ 

2 Θεσ/νίκης Γ ενικό Νοσοκομείο 

Θεσσαλονίκης ΔΕ Αδελφών 
«Γ. Παπανικολάου»Νοσοκόμων Τριτέκνων 1 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάΐου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 1220.3/02/07 (5) 

Κύρωση Κανονισμού Οργάνωσης και λειτουργίας Γ ρα¬ 
φείων Κέντρων Διοίκησης Λιμένων για τις Λιμενικές 
Αρχές Πειραιά, Λαυρίου, Πάτρας, Κέρκυρας, Ηγουμε¬ 
νίτσας, Θεσσαλονίκης, Ηρακλείου, Βόλου». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. α) Τις διατάξεις του άρθρου 126 παραγρ. 2 (γ) του 
ν. 3079/2002 (Α' 311) «Κύρωση του Κώδικα προσωπικού 
ΛΣ». 

β) Το άρθρο 11 παραγρ. 3β εδάφιο (αα) του π.δ. 242/1999 
(Α' 201)« Οργανισμός Υπουργείου Εμπορικής Ναυτιλίας», 
όπως τροποποιήθηκε και ισχύει. 

γ) Τις διατάξεις του άρθρου 90 του π.δ. 63/2005 (ΦΕΚ 
98Α). 

δ) Την υπ’ αριθμ. 1418.29/106/2004/7.7.2004 απόφαση 
Υπουργού Εμπορικής Ναυτιλίας «Κύρωση Κανονισμού 
Οργάνωσης και λειτουργίας Γ ραφείων Κέντρων Διοίκη¬ 
σης Λιμένων για τις Λιμενικές Αρχές Πειραιά, Λαυρίου, 
Πάτρας, Κέρκυρας, Ηγουμενίτσας, Θεσσαλονίκης, Ηρα¬ 
κλείου, Βόλου, Κ.Λ. Πειραιά /Γ Λ/Τ (Φλοίσβου)». 

2. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
κρατικού προϋπολογισμού, αποφασίζουμε: 

1. Κυρώνουμε και θέτουμε σε ισχύ τον επισυναπτόμενο 
στην παρούσα «Κανονισμό Οργάνωσης και λειτουργίας 
Γραφείων Κέντρων Διοίκησης Λιμένων για τις Λιμενικές 
Αρχές Πειραιά, Λαυρίου, Πάτρας, Κέρκυρας, Ηγουμενί¬ 
τσας, Θεσσαλονίκης, Ηρακλείου, Βόλου» του Αρχηγού 
Λιμενικού Σώματος που αποτελείται από 15 άρθρα. 

2. Ο Κανονισμός που ισχύει σήμερα και έχει κυρωθεί 
με την υπ’ αριθμ. 1418.29/106/2004/7.7.2004 απόφαση ΥΕΝ, 
καταργείται. 


ΚΑΝΟΝΙΣΜΟΣ ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΓΡΑΦΕΙΩΝ ΚΕΝΤΡΩΝ ΔΙΟΙΚΗΣΗΣ ΛΙΜΕΝΩΝ 
ΓΙΑ ΤΙΣ ΛΙΜΕΝΙΚΕΣ ΑΡΧΕΣ ΠΕΙΡΑΙΑ, 

ΛΑΥΡΙΟΥ, ΠΑΤΡΑΣ, ΚΕΡΚΥΡΑΣ, 
ΗΓΟΥΜΕΝΙΤΣΑΣ, ΘΕΣΣΑΛΟΝΙΚΗΣ, 

ΗΡΑΚΛΕΙΟΥ, ΒΟΛΟΥ. 

Άρθρο 1 

Σκοπός 

Σκοπός του παρόντος κανονισμού είναι η ρύθμιση θε¬ 
μάτων που αφορούν την οργάνωση και λειτουργία των 
Γ ραφείων Κέντρων Διοίκησης Λιμένων για τις Λιμενικές 
Αρχές Πειραιά, Λαυρίου, Πάτρας, Κέρκυρας, Ηγουμενί¬ 
τσας, Θεσσαλονίκης, Ηρακλείου και Βόλου. 

Αρθρο 2 

Δικαιολογητική βάση 

Οι διατάξεις του παρόντος κανονισμού αποτελούν 
ειδικές ρυθμίσεις που έχουν ως αποκλειστικό στόχο 
να εξασφαλίσουν τη διοίκηση, το συντονισμό και τον 
έλεγχο των επιχειρήσεων ασφάλειας και τάξης. 

Άρθρο 3 

Διοικητική υπαγωγή 

Διοικητικά εντάσσονται στο τακτικό επίπεδο διοίκη¬ 
σης και υπάγονται στον «Τομέα Λιμενικής Αστυνομίας 
και Επιχειρησιακών Μέσων». 

Άρθρο 4 
Αρμοδιότητες 

Η αποστολή των Γραφείων Κέντρων Διοίκησης Λιμέ¬ 
νων για τις Λιμενικές Αρχές Πειραιά, Λαυρίου, Πάτρας, 
Κέρκυρας, Ηγουμενίτσας, Θεσσαλονίκης, Ηρακλείου, 
Βόλου είναι: 

α) Ο συντονισμός και ο έλεγχος του προσωπικού και 
των επιχειρησιακών μέσων της Λιμενικής Αρχής κατά 
την εκτέλεση επιχειρήσεων. 

β) Η συλλογή, διαχείριση, αξιολόγηση και προώθηση 
κάθε σχετικής πληροφορίας που αφορά συμβάντα που 
λαμβάνουν χώρα στη δικαιοδοσία της Λιμενικής Αρχής. 

γ) Η παροχή ουσιαστικής συνδρομής σε θέματα των 
άλλων Τ ομέων και Γ ραφείων της Λιμενικής Αρχής. 

Αρθρο 5 

Έδρα 

Τα Γ ραφεία Κέντρων Διοίκησης (ΓΚΔ) Λιμένων έχουν 
έδρα στις Λιμενικές Αρχές όπου ανήκουν. 

Αρθρο 6 

Χρόνος λειτουργίας 

Τα Γραφεία Κέντρων Διοίκησης (ΓΚΔ) Λιμένων λει¬ 
τουργούν επί 24ωρου βάσεως. 


Αρθρο 7 
Συγκρότηση 

Τα Γ.Κ.Δ συγκροτούνται από: 

• Τον Διοικητή ο οποίος είναι Προϊστάμενος Του Το¬ 
μέα Λιμενικής Αστυνομίας 

• Τον Αξιωματικό Φυλακής της Λιμενικής Αρχής 

• Τον Βοηθό Αξιωματικού Φυλακής 

• Τους Εκφωνητές ΤΕΤΒΑ - \/ΗΡ 

• Τους Καταχωρητές Δεδομένων και χειριστές ΑΙ3. 

• Τους Χειριστές Συστήματος ΘΟΤν και καμερών πλω¬ 
τών (εφόσον διαθέτουν) 

• Τους Τεχνικούς 

Άρθρο 8 

Διοικητής 

Καθήκοντα Διοικητή εκτελεί ο Προϊστάμενος του Το¬ 
μέα Λιμενικής Αστυνομίας και Επιχειρησιακών Μέσων 
της Λιμενικής Αρχής και ειδικότερα: 

• Διοικεί το προσωπικό που είναι τοποθετημένο στα 
Γ ραφεία των Κέντρων Διοίκησης των Λιμενικών Αρχών. 

• Θέτει τις προτεραιότητες κατανομής πόρων με βάση 
τις εντολές του Λιμενάρχη. 

• Έχει την ευθύνη για όλες τις λειτουργίες του Γ.Κ.Δ, 
ώστε να εξασφαλίζεται ο επιτυχής συντονισμός και δι¬ 
εξαγωγή των επιχειρήσεων. 

• Αναφέρει στην Ιεραρχία της Λιμενικής Αρχής όλα 
τα περιστατικά - συμβάντα. 

• Είναι υπεύθυνος για τη συλλογή, αξιολόγηση, διαχεί¬ 
ριση και διανομή όλων των πληροφοριών που αφορούν 
συμβάντα που λαμβάνουν χώρα στην δικαιοδοσία της 
Λιμενικής Αρχής. 

• Ρυθμίζει θέματα διοικητικά και λειτουργικά του Γ.Κ.Δ 
που δεν καλύπτονται από τον παρόντα κανονισμό και 
εισηγείται σχετικά στον Προϊστάμενο της Λιμενικής 
Αρχής για έκδοση Ημερήσιων Διαταγών. Επίσης θεωρεί 
τις φυλακές του προσωπικού του Γ.Κ.Δ. 

• Ορίζει υπεύθυνο ασφαλούς φύλαξης και καλής λει¬ 
τουργίας του εξοπλισμού και λαμβάνει μέτρα για την 
κανονική συντήρηση του. 

• Διαθέτει το προσωπικό ανάλογα με τις ιδιαίτερες 
ικανότητες και γνώσεις του. 

• Μελετά την εισερχόμενη και εξερχόμενη αλληλο¬ 
γραφία και μεριμνά για την έγκαιρη διεκπεραίωση της 
σύμφωνα με τον Κανονισμό αλληλογραφίας και τις δι¬ 
ατάξεις του Κ.Α.Ε.Δ.Υ. 

• Είναι υπεύθυνος για την υλοποίηση της επιχειρησι¬ 
ακής και πρακτικής εκπαίδευσης του ανθρώπινου δυ¬ 
ναμικού που θα στελεχώσει το Γ.Κ.Δ. 

• Μεριμνά για την εκπόνηση μνημονίων ενεργειών 
που αφορούν την συλλογή, αξιολόγηση, διαχείριση και 
διανομή όλων των πληροφοριών - συμβάντων που λαμ¬ 
βάνουν χώρα στην δικαιοδοσία της Λιμενικής Αρχής. 

• Υπογράφει τα βιβλία - αρχεία που περιγράφονται 
στο άρθρο 15 του παρόντος. 

• Αναφέρει άμεσα στο ΚΕΠΙΧ τα σοβαρά, κατά την 
κρίση του Λιμενάρχη, περιστατικά - συμβάντα που λαμβά¬ 
νουν χώρα στην περιοχή δικαιοδοσίας της Λιμενικής Αρ¬ 
χής καθώς και τις αναληφθείσες σχετικές ενέργειες που 
έχει προβεί για την αντιμετώπιση του περιστατικού. 

Άρθρο 9 

Αξιωματικός Φυλακής 

Καθήκοντα Αξιωματικού φυλακής του Γ.Κ.Δ. εκτελεί ο εκά- 
στοτε Αξιωματικός φυλακής της οικείας Λιμενικής Αρχής. 

Καθήκοντα όσον αφορά το Γ.Κ.Δ. 

• Αντικαθιστά τον Διοικητή κατά τις ώρες απουσίας 
του. 

• Ελέγχει την ασφαλή φύλαξη του εξοπλισμού που 
υπάρχει στο Γ.Κ.Δ. 

• Επιβλέπει την κανονική εκτέλεση των καθηκόντων 
του λοιπού προσωπικού. 

• Ευθύνεται για την ασφάλεια του Γ.Κ.Δ. 

• Παραλαμβάνει όλη την αλληλογραφία και ενεργεί 
άμεσα σε περίπτωση επείγοντος ή κατεπείγοντος εγ¬ 
γράφου αφού ενημερωθεί η Διοίκηση του Γ.Κ.Δ. και 
δώσει τις σχετικές οδηγίες-εντολές. 

• Συντάσσει το ημερολόγιο φυλακών του Γ.Κ.Δ. 

• Αναφέρει κάθε περιστατικό για το οποίο λαμβάνει 
γνώση μέσω του Γ.Κ.Δ. στον Διοικητή του και ενεργεί 
σύμφωνα με τα σχετικά μνημόνια. 

• Αναφέρει μετά το πέρας φυλακής του στον Διοικητή 
του Γ.Κ.Δ. ή ενημερώνει τον επόμενο Αξ/κό φυλακής επί 
όλων των θεμάτων που ανέκυψαν κατά τη εκτέλεση της 
υπηρεσίας του. 

Άρθρο 10 

Βοηθός Αξιωματικού φυλακής 

Καθήκοντα βοηθού Αξιωματικού φυλακής (ΒΑΦ) του 
Γ.Κ.Δ. εκτελεί ο αντίστοιχος ΒΑΦ της οικείας Λιμενικής 
Αρχής και συνεπικουρεί τον Αξιωματικό φυλακής στην 
εκπλήρωση των καθηκόντων του. 

Αρθρο 11 

Εκφωνητής ΤΕΤΒΑ - Ν/ΗΡ 

Ο εκφωνητής είναι βαθμοφόρος Λ.Σ. που έχει λάβει 
την ανάλογη εκπαίδευση και έχει επαρκή γνώση της 
Αγγλικής γλώσσας. 

Καθήκοντα: 

• Εκτελεί φυλακή ακρόασης στις Υπηρεσιακές συχνό¬ 
τητες ΑΣ καθώς και στις συχνότητες κινδύνου. 

• Ενημερώνει τον Διοικητή κατά τις εργάσιμες ώρες 
και τον Αξιωματικό φυλακής κατά τις μη εργάσιμες, για 
όλα τα περιστατικά που λαμβάνει γνώση. 

• Ενημερώνει ομοίως για τις βλάβες που παρουσιά¬ 
ζονται στα τηλεπικοινωνιακά συστήματα και σε συνερ¬ 
γασία με τον τεχνικό λαμβάνει όλα τα ενδεικνυόμενα 
μέτρα για την άμεση αποκατάστασή τους. 

• Μεταβιβάζει άμεσα τις οδηγίες-εντολές προς τις 
επιχειρησιακές μονάδες, βεβαιούμενος ότι ελήφθησαν 
και κατανοήθηκαν από όλους. 

• Λαμβάνει όλα τα στοιχεία μίας απειλής ή συμβάντος, 
αποκτά ουσιώδεις πληροφορίες από τον καλούντο και 
συμπληρώνει το αντίστοιχο δελτίο εφόσον υπάρχει. 

• Λαμβάνει γνώση από τον προκάτοχό του για όλα 
τα θέματα που έχουν ανακύψει. 

• Γνωρίζει τη χρήση των διακριτικών κλήσης των Λιμε¬ 
νικών Αρχών και των μέσων Λ.Σ καθώς και τις παρεχό¬ 
μενες δυνατότητες επικοινωνίας μέσω των διατιθέμενων 
δικτύων. 

• Παραμένει εντός του Γ.Κ.Δ και δεν απομακρύνεται 
παρά μόνο με άδεια του Αξιωματικού φυλακής. 

Άρθρο 12 

Καταχωρητής Δεδομένων - Χειριστής ΑΙδ 

Ο Καταχωρητής Δεδομένων - Χειριστής ΑΙδ είναι βαθ¬ 
μοφόρος Λ.Σ. που έχει λάβει την ανάλογη εκπαίδευση. 

Καθήκοντα: 

• Εισάγει και επικαιροποιεί τις πληροφορίες/δεδομέ¬ 


να των συμβάντων στο σύστημα, τα οποία λαμβάνουν 
χώρα στην περιοχή δικαιοδοσίας της Λιμενικής Αρχής 
σύμφωνα με τις οδηγίες της Διοίκησης του Γ.Κ.Δ. 

• Καταχωρεί τις κινήσεις των πλωτών ΑΣ δικαιοδοσίας 
του. 

• Παρακολουθεί τις κινήσεις των πάσης φύσεως σκα¬ 
φών, Υπηρεσιακών ή μη, που διαθέτουν ΑΙδ και αναφέρει 
σχετικά στον Διοικητή ή Αξιωματικό φυλακής εφόσον 
συντρέχει λόγος. 

Αρθρο 13 

Χειριστής ΟΟΤν - καμερών πλωτών 

Ο Χειριστής ΟΟΤ\/ είναι βαθμοφόρος Λ.Σ., που έχει 
λάβει την ανάλογη εκπαίδευση. 

Καθήκοντα: 

• Διαχειρίζεται και παρακολουθεί σε μόνιμη βάση τα 
τηλεοπτικά μέσα που μεταφέρουν εικόνα από τα συ¬ 
στήματα ΟΟΤν καθώς και από τα πλωτά μέσα. 

• Επιβλέπει μέσα από αυτά τα σημεία που παρουσι¬ 
άζουν ενδιαφέρον και αναφέρει ιεραρχικά. 

• Ανταποκρίνεται σε αιτήματα για επίβλεψη συγκε¬ 
κριμένων σημείων και διαβίβασης εικόνας και ήχου στο 
ίδιο ή άλλο επίπεδο διοίκησης. 

• Χειρίζεται τα συστήματα καταγραφής και αρχειο¬ 
θέτησης των δεδομένων αυτών. 

Άρθρο 14 

Τ εχνικός 

Ο Τεχνικός είναι βαθμοφόρος Λ.Σ., που έχει λάβει 
ανάλογη εκπαίδευση. 

Καθήκοντα: 

• Επιβλέπει την ομαλή λειτουργία των συσκευών που 
σχετίζονται με την λειτουργία του Γ.Κ.Δ. 

• Αναφέρει τυχόν βλάβες στη Διοίκηση του Γ.Κ.Δ. και 
μεριμνά για την αποκατάστασή τους. 

• Τηρεί ειδικό βιβλίο καταγραφής βλαβών. 

Αρθρο 15 
Τηρούμενα Βιβλία 

1. Ημερολόγιο παραλαβής - παράδοσης φυλακών Γ.Κ.Δ.. 

2. Βιβλίο καταγραφής βλαβών 

3. Φάκελος ημερησίων δελτίων συμβάντων όπως αυτά 
έχουν καταχωρηθεί στο σύστημα. 

Ο Αρχηγός 
Η.Α. ΣΙΩΝΙΔΗΣ 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 4324 (6) 

Σύμβαση μίσθωσης έργου για τα Κέντρα Εξυπηρέτη¬ 
σης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 15 παρ. 1 του ν. 3260/2004 

(ΦΕΚ 151/Α/6.8.2004) στις οποίες ορίζεται ότι: «για τις 
ανάγκες λειτουργίας των Κ.Ε.Π. επιτρέπεται η απα¬ 
σχόληση φυσικών προσώπων με συμβάσεις μίσθωσης 
έργου, για τις οποίες ισχύουν οι κείμενες διατάξεις, 
χωρίς να απαιτούνται οι προϋποθέσεις της Π.Υ.Σ. 
55/1998». 

2. Το υπ’ αριθμ. ΔΟΛΚΕΠ/Φ4/170/11780/10.5.2007 έγ¬ 
γραφο του ΥΠΕΣΔΔΑ με το οποίο στάλθηκαν πίνακες 
κατανομής συμβάσεων μίσθωσης έργου, διάρκειας έως 
τριών (3) μηνών, των οποίων οι συμβάσεις λήγουν από 
1.6.2007 έως 30.6.2007 στο ΚΕΠ του Νομαρχιακού Δια¬ 
μερίσματος ΔΡΑΜΑΣ. 

3. Τις διατάξεις του άρθρου 6 του ν. 2527/1997. 

4. Τις διατάξεις του άρθρου 11 παρ. 5 του ν. 3146/2003, 
αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
την Νομαρχιακή Αυτοδιοίκηση Δράμας - Καβάλας - Ξάν¬ 
θης, για τη λειτουργία του Κέντρου Εξυπηρέτησης του 
Πολίτη (Κ.Ε.Π.), σύμφωνα με τις διατάξεις του άρθρου 
681 κ.ε. του Αστικού Κώδικα, ως εξής: 

Δύο (2) για το Νομαρχιακό Διαμέρισμα Δράμας και 
όπως ειδικότερα αναγράφεται στο συναποστελλόμε- 
νο πίνακα κατανομής συμβάσεων μίσθωσης έργου του 
ΥΠΕΣΔΔΑ. 

Το συγκεκριμένο έργο που πρόκειται να εκτελεστεί 
είναι η υποστήριξη και η παραγωγική λειτουργία του 
Κέντρου Εξυπηρέτησης του Πολίτη. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως τρεις (3) 
μήνες από την ημερομηνία υπογραφής της σχετικής 
σύμβασης. 

Η αμοιβή των αναδοχών θα καθορισθεί στις συμβάσεις 
που θα υπογραφούν. 

Η εκτέλεση του έργου θα παρακολουθείται από τον 
Πρόεδρο της Νομαρχιακής Αυτοδιοίκησης Δράμας - 
Καβάλας - Ξάνθης. 

Ως τόπος εκτέλεσης του έργου ορίζεται ο χώρος 
στέγασης του Κ.Ε.Π. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στην 
Νομαρχιακή Αυτοδιοίκηση Δράμας - Καβάλας - Ξάν¬ 
θης. 

Οι ανωτέρω συμβάσεις λήγουν από τη στιγμή που θα 
στελεχωθεί το ΚΕΠ με μόνιμο προσωπικό, ανεξαρτήτως 
της διάρκειας ισχύος της σύμβασης. 

Σε περίπτωση αποχώρησης, παραίτησης, διακοπής 
κλπ, της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
προηγούμενη έγκριση της ΔΟΛΚΕΠ/ΥΠΕΣΔΔΑ, η οποία 
θα πρέπει να έχει ενημερωθεί από την υπηρεσία σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Μαΐου 2007 

Ο Γενικός Γραμματέας 
ΜΙΧΑΛΗΣ Α. ΑΓΓΕΛΟΠΟΥΛΟΣ 


(7) 

Απόκτηση Ελληνικής Ιθαγένειας από: 1) ΑΛΛΙΠΑ Όλγα 
και 2) ΓΚΑΛΣΤΙΑΝ Τατιάνα. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ -ΘΡΑΚΗΣ 

Με την υπ’ αριθμ. 667/23.5.2007 απόφαση της Προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.1.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενι¬ 
κού Γραμματέα Περιφέρειας Ανατολικής Μακεδονίας- 
Θράκης, γίνεται αποδεκτή η από 18/31.5.2006 αίτηση 
της ομογενούς (ΑϋΡΡΑ ΟΕΘΑ) ΑΛΙΠΠΑ ΟΛΓΑ 6υγ. του 
Νικολάου και της Λιουντμίλα, περί αποκτήσεως της Ελ¬ 
ληνικής ιθαγένειας. 

Με την υπ’ αριθμ. 666/23.5.2007 απόφαση της προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας-Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. 
Α') «Περί κυρώσεως του Κώδικα Ελληνικής Ιθαγένειας» 
και την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενικού 
Γραμματέα Περιφέρειας Ανατολικής Μακεδονίας-Θρά¬ 
κης, γίνεται αποδεκτή η από 80/22.11.2006 αίτηση της 
ομογενούς ΓΚΑΛΣΤΙΑΝ ΤΑΤΙΑΝΑ συζ. Σεριόζα θυγ. του 
Κομέσοβ Πέτρου και της Πόζοβα Μαρίας, περί αποκτή¬ 
σεως της Ελληνικής ιθαγένειας. 

Αλεξανδρούπολη, 23 Μάΐου 2007 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

(8) 

Απόκτηση Ελληνικής Ιθαγένειας από: 1) ΤΑΡΙΑΔΗ ΒΙ- 
ΤΑΛΙΟ και 2) ΤΑΡΙΑΔΗ ΑΚΑΚΙΟ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 665/23.5.2007 απόφαση της προϊστα- 
μένης της Δ/νσης Αστικής Κατάστασης Αλλοδαπών και 
Μετανάστευσης της Περιφέρειας Ανατολικής Μακεδονί¬ 
ας-Θράκης, η οποία εκδόθηκε σύμφωνα με τις διατάξεις 
του ν. 3284/2004 (ΦΕΚ 217/10.11.2004, τ. Α') «Περί κυρώσε¬ 
ως του Κώδικα Ελληνικής Ιθαγένειας» και την υπ’ αριθμ. 
1104/28.3.2003 (ΦΕΚ 413/9.4.2003 τ. Β') απόφαση περί 
μεταβίβασης αρμοδιοτήτων του Γενικού Γραμματέα 
Περιφέρειας Ανατολικής Μακεδονίας-Θράκης, γίνεται 
αποδεκτή η από 53/3.10.2006 αίτηση του ομογενούς 
ΤΑΡΙΑΔΗ ΒΙΤΑΛΙΟΥ του Γωργίου και της Μαρίας, περί 
αποκτήσεως της Ελληνικής ιθαγένειας. 

Με την υπ’ αριθμ. 664/23.5.2007 απόφαση της προϊστα- 
μένης της Δ/νσης Αστικής Κατάστασης Αλλοδαπών και 
Μετανάστευσης της Περιφέρειας Ανατολικής Μακεδονί¬ 
ας-Θράκης, η οποία εκδόθηκε σύμφωνα με τις διατάξεις 

του ν. 3284/2004 (ΦΕΚ 217/10.11.2004, τ. Α') «Περί κυρώσε- 
ως του Κώδικα Ελληνικής Ιθαγένειας» και την υπ’ αριθμ. 
1104/28.3.2003 (ΦΕΚ 413/9.4.2003 τ. Β') απόφαση περί 
μεταβίβασης αρμοδιοτήτων του Γενικού Γραμματέα 
Περιφέρειας Ανατολικής Μακεδονίας-Θράκης, γίνεται 
αποδεκτή η από 54/3.10.2006 αίτηση του ομογενούς 
ΤΑΡΙΑΔΗ ΑΚΑΚΙΟΥ του Γωργίου και της Μαρίας, περί 
αποκτήσεως της Ελληνικής ιθαγένειας. 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

( 9 ) 

Απόκτηση Ελληνικής Ιθαγένειας της ομογενούς ΝΤΕ- 
ΛΕΒΕΡ ΛΙΟΥΝΤΜΙΛΑ (ϋΥΕΓΥΕνΥΕΒ Ι_ΥΙΌΜΥΙ_Α) του 
ΓΚΕΟΡΓΚΙ (ΘΕΟΒΘΙΥ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 8628/24.5.2007 απόφαση του Γενι¬ 
κού Γραμματέα Περιφέρειας Νοτίου Αιγαίου που εκ- 
δόθηκε σύμφωνα με τις διατάξεις του άρθρου 1 του ν. 
2790/2000 (ΦΕΚ 24/Α/16.2.2000) «Αποκατάσταση των πα- 
λιννοστούντων ομογενών από την τέως Σοβιετική Ένω¬ 
ση και άλλες διατάξεις» όπως τροποποιήθηκε από το 
άρθρο 76 του ν. 2910/2001 (ΦΕΚ 91/Α/2.5.2001) «Είσοδος 
και παραμονή αλλοδαπών στην Ελληνική Επικράτεια. 
Κτήση της Ελληνικής Ιθαγένειας με πολιτογράφηση και 
άλλες διατάξεις» γίνεται δεκτή η από 19.04.2007 αίτηση 
για απόκτηση της Ελληνικής Ιθαγένειας της ομογενούς 
Ντελεβέρ Λιουντμίλα (ϋΥΕΓΥΕνΥΕΒ ΙΥυϋΜΥΙ,Α) του 
Γκεόργκι (ΘΕΟΒΘΙΥ). 

Με εντολή Γ ενικού Γ ραμματέα Περιφέρειας 
Ο Αναπλ. Διευθυντής 
ΙΩΑΝΝΗΣ ΚΟΡΡΕΣ 

-♦- 

( 10 ) 

Απόκτηση Ελληνικής Ιθαγένειας της ομογενούς ΝΤΕ- 
ΛΕΒΕΡ ΟΛΕΞΑΝΤΡΑ (ϋΕΙ_Ε\/ΕΒ ΟΙ_ΕΚ5ΑΝϋΒΑ) του 
ΓΕΩΡΓίί (ΘΕΟΒΘΙΥ) 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την υπ’ αριθμ. 8627/24.5.2007 απόφαση του Γενι¬ 
κού Γραμματέα Περιφέρειας Νοτίου Αιγαίου, που εκ- 
δόθηκε σύμφωνα με τις διατάξεις του άρθρου 1 του ν. 
2790/2000 (ΦΕΚ 24/Α/16.2.2000) «Αποκατάσταση των πα- 
λιννοστούντων ομογενών από την τέως Σοβιετική Ένω¬ 
ση και άλλες διατάξεις» όπως τροποποιήθηκε από το 
άρθρο 76 του ν. 2910/2001 (ΦΕΚ 91/Α/2.5.2001) «Είσοδος 
και παραμονή αλλοδαπών στην Ελληνική Επικράτεια. 
Κτήση της Ελληνικής Ιθαγένειας με πολιτογράφηση και 
άλλες διατάξεις» γίνεται δεκτή η από 19.4.2007 αίτηση 
για απόκτηση της Ελληνικής Ιθαγένειας της ομογενούς 
Ντελεβέρ Ολεξάντρα (ΩΕΙΕνΕΒ ΟίΕΚδΑΝϋΒΑ) του Γε- 
ωργίί (ΘΕΟΒΘΙΥ). 

Με εντολή Γ ενικού Γ ραμματέα Περιφέρειας 
Ο Αναπλ. Διευθυντής 
ΙΩΑΝΝΗΣ ΚΟΡΡΕΣ 


( 11 ) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Όλγα Γιολδάση του Ιωάννη. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την υπ’ αριθμ. ΦΖ8Α/οικ. 532/18.5.2007 απόφαση 
του Νομάρχη Ευρυτανίας χορηγείται άδεια ασκήσεως 
επαγγέλματος Κοινωνικού Λειτουργού στην Ολγα Γ ιο¬ 
λδάση του Ιωάννη. 

Ο Νομάρχης 

ΚΩΝΣΤΑΝΤΙΝΟΣ ΚΟΝΤΟΓΕΩΡΓΟΣ 

-♦- 

Αριθμ οικ. 2536 (12) 

Σύσταση και ορισμός σύνθεσης τριμελούς επιτροπής 
κατάταξης υποψηφίων για πλήρωση μίας (1) οργα¬ 
νικής θέσεως μόνιμου προσωπικού κατηγορίας και 
κλάδου ΔΕ/Χειριστών Μηχανημάτων Έργων με σει¬ 
ρά προτεραιότητας της Νομαρχιακής Αυτοδιοίκησης 
Σάμου σύμφωνα με την υπ’ αριθμ. ΔΙΠΠ/Φ.ΕΓΚΡ.1/2 
19/16425/24.6.2003 (ορθή επανάληψη 2.10.2003) από¬ 
φαση της Τριμελούς Επιτροπής του άρθρου 2, παρ. 
1 της υπ’ αριθμ. 55/1998 ΠΥΣ. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του π.δ. 30/1996 (ΦΕΚ 21/Α), όπως ισχύ¬ 
ουν. 

2. Τη διάταξη του άρθρου 4, παραγρ. (στ) του ν. 3345/ 
2005 (ΦΕΚ 138/Α). 

3. Το έγγραφο του ΥΠΕΣΔΔΑ υπ’ αριθμ.ΤΤ15744/28.3.2006 
«Πρόσληψη μόνιμου προσωπικού κατηγορίας ΔΕ». 

4. Την απόφαση του Ν.Σ. της Νομαρχιακής Αυτοδιοίκη¬ 
σης Σάμου υπ’ αριθμ. 56/19.5.2006 (Πρακτικό Νο 7/2006) 
«Εγκριση πρόσληψης μίας θέσης (ΔΕ) Χειριστή Μηχα¬ 
νημάτων Έργων για πλήρωση κενής οργανικής θέσης 
της Νομαρχιακής Αυτοδιοίκησης Σάμου». 

5. Την από 29.6.2006 Προκήρυξη «Πλήρωσης μίας (1) 
οργανικής θέσης μόνιμου προσωπικού κατηγορίας και 
κλάδου ΔΕ/Χειριστών Μηχανημάτων Έργων με σειρά 
προτεραιότητας της Νομαρχιακής Αυτοδιοίκησης Σά¬ 
μου», αποφασίζουμε: 

1. Συστήνουμε την τριμελή επιτροπή του θέματος της 
παρούσας. 

2. Ορίζουμε τη σύνθεση της εν λόγω επιτροπής ως εξής: 

α) Σταύρος Δασκαλάκης Νομαρχιακός Σύμβουλος της Νο¬ 
μαρχιακής Αυτοδιοίκησης Σάμου, Πρόεδρος, αναπληρούμενος 
από τον Άγγελο Ρήγα Νομαρχιακό Σύμβουλο της ίδιας. 

β) Πέτρος Καλομοίρης, ΠΕ/Γεωπόνων, Προϊστάμενος Δι¬ 
εύθυνσης Αγροτικής Ανάπτυξης Νομαρχιακής Αυτοδιοίκη¬ 
σης Σάμου, αναπληρούμενος από την Γεωργία Τομάζου, 
ΠΕ/Διοικητικού-Οικονομικού, Προϊσταμένη της Διεύθυνσης 
Διοικητικών και Οικονομικών Υπηρεσιών της ίδιας. 

γ) Δημήτριος Ζάίμης, ΠΕ/Οικονομικού, Προϊστάμενος 
Διεύθυνσης Εμπορίου και Απασχόλησης της Νομαρχι¬ 
ακής Αυτοδιοίκησης Σάμου, αναπληρούμενος από την 
Μαρία Βεργή, ΠΕ/Φιλολογικών Επιστημών, Προϊσταμένη 
της Διεύθυνσης Τουρισμού, Πολιτισμού, Αθλητισμού, 
Επιμόρφωσης και Ισότητας της ίδιας. 

3. Ορίζουμε Γ ραμματέα της Επιτροπής την Μυροφόρα 
Μιχαηλίδου ΔΕ/Διοικητικού-Λογιστικού, υπάλληλο Δι¬ 
εύθυνσης Διοικητικών και Οικονομικών Υπηρεσιών της 
Νομαρχιακής Αυτοδιοίκησης Σάμου, αναπληρούμενη 

από τη Μαρία Βαλιδάκη-Λαζαρίδου, ΔΕ/Διοικητικού- 
Λογιστικού υπάλληλο της ίδιας υπηρεσίας. 

4. Έργο της επιτροπής ορίζουμε αυτό που προβλέ- 
πεται από τη διάταξη του άρθρου 1, παραγρ. (στ) του 
ν. 3274/2005, για την από 29.6.2006 προκήρυξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 24 Μα'ΐου 2007 

Ο Νομάρχης 
ΕΜΜΑΝΟΥΗΛ ΚΑΡΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

" " (13) 

Στην υπ’ αριθμ. Φ.12.1 /1791 /Β3/22.1.2007/ΦΕΚ 39/Β/2007 
απόφαση, στη σελίδα 398 των εκδόσεων ΠΟΣΕΙΔΩΝ 


ΔΗΜΟΣΘΕΝΗΣ ΥΠΗΡΕΣΙΕΣ ΑΝΑΠΤΥΞΗΣ και ΠΡΟΓΡ/ΜΟΥ 
ΣΥΣΤΗΜΑΤΩΝ - ΕΚΔΟΣΕΙΣ του συγγραφέα ΔΗΜΟΣΘΕ¬ 
ΝΗ ΠΟΣΕΙΔΩΝ με τίτλο συγγράμματος ΜΑΘΕΤΕ ΤΗ 
νίδυΑΙ ΒΑ8ΙΟ (ΠΕΡΙΕΧΕ11 Οϋ ΒΟΜ) αντί του εσφαλμέ¬ 
νου ακαδημαϊκού έτους «2003-2004» στο σωστό ακα¬ 
δημαϊκό έτος «2002-2003». 

(Από το Υπ. Εθνικής Παιδείας και Θρησκευμάτων) 

-♦- 

(14) 

Στην υπ’ αριθμ. 4760 έγκριση και θέση σε ισχύ κανο¬ 
νισμού διοίκησης και λειτουργίας των 3 πολυκατοικιών 
που έχουν αναγερθεί στον Πύργο Χαλέπας Χανιών Κρή¬ 
της από το ΦΕΚ 1917/29.12.2006 τ.Β' (αρ 4760) διαγρά¬ 
φεται πλήρως η σελίδα 26124. 

(Από τη Νομαρχιακή Αυτοδιοίκηση Χανίων) 

